"Lekwalopuso la Matlhagolatsela le tla lebisa kwa go konosediweng ga Lekwalopuso la Mabudusatsela mo bogareng jwa ngwaga, mme seo se tla tlamela ka letlhomeso la go fetola molao ka ditsela tse di tla lebelelang diphetogo tse di gaketseng tsa ICT mo dingwageng tse di fa gautshwane.11 Kabinete e itumeletse go itse gore fa e sale go amogelwa ""SA Connect"", e leng Pholisi le Togamaano ya Broadband, ka la bo 4 Sedimonthole 2013, dikolo di le 782 di golagane ka dikhomphiutara le dilaboratori tse di nang le inthanete go tlhomilwe Setheo sa Inkamva e-Skills, mme go tlhamilwe Lekgotla la Bosetšhaba la Bogakolodi la Broadband.12 Lefapha la Merero ya Tikologo le tla tsamaisa Khonferense ya bo11 ya Maphata (COP11) go tloga ka di17 go ya go di21 Mopitlwe 2014, kwa Cape Town International Convention Centre, ka fa tlase ga moono wa: ""Go Tsweletsa Kgolo mo Dikgwebong tsa kwa Mawatleng mo Aforika: Go Lebilwe Tsamaiso e e nnelang Leruri ya Ditlamelo tsa Lewatle."""